Zoë in Mpumalanga Senior Dames IPT-hokkiespan
Zoë Bergmann, 'n 16 jarige leerder van Die Hoërskool Ben Vorster, is tydens die Julievakansie verkies as lid van die Mpumalanga Senior Dames IPT-hokkiespan. Dié span het tydens 26 – 31 Augustus aan 'n Nasionale toernooi te Bloemfontein deelgeneem – waar hul 4de geëindig het.
Alhoewel die kompetisie sterk was, het Zoë geen tree teruggestaan vir die senior dames in die toernooi nie en het sy die ondervinding, wat sy opgedoen het, as die moeite werd beskou. Sy sal dit weer doen, sou die geleentheid hom voordoen.
Baie geluk, Zoë!
Die O/15-Vossie dogterhokkiespan is Champ of Champs in Limpopo!
Op Saterdag, 27 Julie, het twee van Die Hoërskool Ben Vorster se dogtershokkiespanne (O/14 en O/15) aan die "Champ of Champs" wedstryde in Polokwane gaan deelneem en uitstekend gevaar. [ Lees meer . . . ]
Vossie hokkie wen 4 uit 5 wedstryde teen Stanford
Op Maandag, 20 Mei 2019, het die twee eerste spanne en die O/15A-seunspan hul ligawedstryde teen Stanford gaan speel. [ Lees meer . . . ]
Liam Meintjes, 'n leerling van die Hoërskool Ben Vorster, is in die O/18A-IPT- hokkiespan, wat gedurende die Junie vakansie in Pietermaritzburg gaan deelneem, opgeneem. [ Lees meer . . . ]